
ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Ρύθμιση θεμάτων που αφορούν στη διαχείριση της 
δράσης ενίσχυσης «Εκσυγχρονισμός Πρατηρίων 


Υγρών Καυσίμων». 1 

Καθορισμός εισφοράς για τη συμμετοχή της Ελλά¬ 
δος στη συμφωνία για το δορυφορικό σύστημα 
έρευνας και διάσωσης 003ΡΑ3 - 3ΑΒ3ΑΤ για το 
έτος 2013. 2 


ΑΠΟΦΑΣΕΙ Σ 

Αριθμ. Φ2-1062 (1) 


Ρύθμιση θεμάτων που αφορούν στη διαχείριση της δρά¬ 
σης ενίσχυσης «Εκσυγχρονισμός Πρατηρίων Υγρών 
Καυσίμων». 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις όπως ισχύουν: 

1.1. Του άρθρου 24 παρ. 4 του Ν. 1558/1985 «Κυβέρνηση 
και Κυβερνητικά Όργανα» (Α' 137). 

1.2. Του Ν. 3054/2002 (ΦΕΚ 230/Α'/2002), όπως τροπο¬ 
ποιήθηκε με το Ν. 3784/2009 (ΦΕΚ 137/Α72009). 

1.3. Του Ν. 3614/2007 (ΦΕΚ 267/Α73-12-2007) «Διαχείρι¬ 
ση, έλεγχος και εφαρμογή αναπτυξιακών παρεμβάσεων 
για την προγραμματική περίοδο 2007-2013» και ειδικό¬ 
τερα το άρθρο 17 αυτού, όπως ισχύει. 

1.4. Του Ν. 3840/2010 «Αποκέντρωση, απλοποίηση και 
ενίσχυση της αποτελεσματικότητας των διαδικασιών 
του Εθνικού Πλαισίου Αναφοράς (ΕΣΠΑ) 2007-2013 και 
άλλες διατάξεις» (ΦΕΚ 53/Α731-03-2010), όπως ισχύει 
και ειδικότερα την παράγραφο 18 του άρθρου 10 αυτού. 

1.5. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα», που κυρώθη¬ 
κε με το άρθρο πρώτο του Π.Δ. 63/2005 (ΦΕΚ 98/Α7 
22-4-2005). 

1.6. Του Π.Δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ 141/ 
Α721.06.2012) με το οποίο ιδρύεται το Υπουργείο Ανά¬ 


πτυξης, Ανταγωνιστικότητας, Υποδομών, Μεταφορών 
και Δικτύων. 

1.7. Του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141/Α721.06.2012), 
με το οποίο διορίστηκε ο Κωνσταντίνος Χατζηδάκης 
του Ιωάννου στη θέση του Υπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
και ο Αθανάσιος Σκορδάς του Ιωάννου στη θέση του 
Υφυπουργού Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων. 

1.8. Του Π.Δ. 117/2012 (202/Α719-10-2012) «Σύσταση, συγ¬ 
χώνευση και μετονομασία Γενικών Γραμματειών του 
Υπουργείου Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων». 

1.9. Των άρθρων 87, 88 και 89 της Συνθήκης περί 
ιδρύσεως των Ευρωπαϊκών Κοινοτήτων, περί κρατικών 
ενισχύσεων. 

1.10. Του Κανονισμού (ΕΚ) 994/1998 του Συμβουλίου 
της 7ης Μαρτίου 1998 για την εφαρμογή των άρθρων 
92 και 93 της Συνθήκης για την ίδρυση των Ευρωπαϊ¬ 
κών Κοινοτήτων σε ορισμένες κατηγορίες οριζόντιων 
κρατικών ενισχύσεων, όπως αυτά τροποποιήθηκαν με 
τα άρθρα 87 και 88 της Συνθήκης αντίστοιχα. 

1.11. Του Κανονισμού (ΕΚ) αριθμ. 1998/2006 της Επι¬ 
τροπής της 15ης Δεκεμβρίου 2006 για την εφαρμογή 
των άρθρων 87 και 88 της συνθήκης στις ενισχύσεις 
ήσσονος σημασίας. 

1.12. Τον Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοίκητων οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(ΦΕΚ 112/Α713-07-2010). 

2. Τις αποφάσεις: 

2.1. Την υπ’ αριθμ. Φ2-1617/7-12-2010 (ΦΕΚ 1980/Β72010) 
κοινή υπουργική απόφαση «Διαδικασίες και προδια¬ 
γραφές εγκατάστασης και ελέγχου ολοκληρωμένων 
συστημάτων παρακολούθησης εισροών-εκροών στα 
πρατήρια υγρών καυσίμων. Απαιτήσεις συμμόρφωσης, 
καταγραφής, λειτουργίας και διασφάλισης των μετρή¬ 
σεων και ηλεκτρονικής αποστολής δεδομένων», όπως 
τροποποιήθηκε με την υπ’ αριθμ. Φ2-2022/14-11-2012 (ΦΕΚ 
3017/Β72012) απόφαση του Υπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων. 

2.2. Την υπ’ αριθμ. 1009/2012 (ΦΕΚ 72/Β72012) κοινή 
υπουργική απόφαση «Εγκατάσταση Ολοκληρωμένου 
Συστήματος Ελέγχου Εισροών-Εκροών στα πρατήρια 

υγρών καυσίμων και διασφάλιση συναλλαγών μέσω αυ¬ 
τού», όπως τροποποιήθηκε με την υπ’ αριθμ. 1203/2012 
(ΦΕΚ 3130/Β72012) κοινή υπουργική απόφαση. 

2.3. Την υπ’ αριθμ. 30376/Δ106721/2012 κοινή απόφαση 
του Πρωθυπουργού και του Υπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
«Ανάθεση αρμοδιοτήτων στον Υφυπουργό Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων Αθανάσιο Σκορδά» (ΦΕΚ 2094/Β712). 

2.4. Την υπ’ αριθμ. Β2-829Α/2013 (ΦΕΚ 540/Β72013) 
κοινή υπουργική απόφαση «Διάθεση πιστώσεων από 
το Πρόγραμμα Δημοσίων Επενδύσεων για την δράση 
ενίσχυσης «Εκσυγχρονισμός Πρατηρίων Υγρών Καυσί¬ 
μων», όπως ισχύει. 

2.5. Την υπ’ αριθμ. 13001/ΔΕ-1382/2013 απόφαση του 
Υπουργού Ανάπτυξης, Ανταγωνιστικότητας, Υποδομών, 
Μεταφορών και Δικτύων για την έγκριση της ένταξης 
στο Πρόγραμμα Δημοσίων Επενδύσεων (ΠΔΕ) 2013, στη 
ΣΑΕ 058/2 του έργου με την ονομασία «Εκσυγχρονισμός 
Πρατηρίων Υγρών Καυσίμων», όπως ισχύει. 

3. Το γεγονός ότι: 

3.1. Το έργο αυτό αποτελεί συμπληρωματική και απα¬ 
ραίτητη δράση για τη λειτουργία των αντίστοιχων συ¬ 
στημάτων υποδοχής και ελέγχου στοιχείων της Γενικής 
Γραμματείας Πληροφοριακών Συστημάτων που χρημα¬ 
τοδοτούνται από το ΕΣΠΑ. 

3.2. Από την εφαρμογή της απόφασης αυτής δεν προ- 
καλείται επιπλέον δαπάνη σε βάρος του κρατικού προ¬ 
ϋπολογισμού πέραν της προβλεφθείσας στη με αριθμ. 
Β2-829Α/2013 (ΦΕΚ 540/Β/2013) Κοινή Υπουργική Απόφα¬ 
ση «Διάθεση πιστώσεων από το Πρόγραμμα Δημοσίων 
Επενδύσεων για τη δράση ενίσχυσης “Εκσυγχρονισμός 
Πρατηρίων Υγρών Καυσίων”», όπως ισχύει. 

3.3. Με το από 22-03-2013 Δελτίο Τύπου της Γενικής 
Γ ραμματείας Εμπορίου ανακοινώθηκε η πρόθεσή της να 
προκηρύξει δράση με τίτλο «ΕΚΣΥΓΧΡΟΝΙΣΜΟΣ ΠΡΑ¬ 
ΤΗΡΙΩΝ ΥΓΡΩΝ ΚΑΥΣΙΜΩΝ» και έχουν σχετικά κληθεί 
οι δυνητικοί δικαιούχοι, που επιθυμούν να ενταχθούν 
στη δράση, να εκδηλώσουν ενδιαφέρον σε ενεργή δια- 
δικτυακή εφαρμογή, αποφασίζουμε: 

Την υλοποίηση της Δράσης «Εκσυγχρονισμός Πρατη¬ 
ρίων Υγρών Καυσίμων» που αποτελεί συμπληρωματικό 
και απαραίτητο στοιχείο για τη λειτουργία των αντί¬ 
στοιχων συστημάτων υποδοχής και ελέγχου στοιχείων 
της Γ ενικής Γ ραμματείας Πληροφοριακών Συστημάτων 
(Γ.Γ.Π.Σ.) που χρηματοδοτούνται από το ΕΣΠΑ. 

Αρθρο 1 

Αντικείμενο Έργου 

Η δράση «Εκσυγχρονισμός Πρατηρίων Υγρών Καυσί¬ 
μων» αφορά στην υλοποίηση στοχευμένων επενδύσεων 
στον τομέα των πρατηρίων υγρών καυσίμων, για επι¬ 
χειρήσεις νέες, ή υφιστάμενες, που λειτουργούν εντός 
της Ελληνικής Επικράτειας και δεν εμπίπτουν στις εξαι¬ 
ρέσεις του Κανονισμού Ωθ Μίηίπιίε. 

Στόχος της δράσης είναι η αύξηση της ανταγωνιστι¬ 
κότητας των πρατηρίων υγρών καυσίμων μέσω της αξι¬ 
οποίησης νέων τεχνολογικών εργαλείων, συστημάτων 
εισροών εκροών με σκοπό την αποτελεσματική παρακο¬ 
λούθηση του ισοζυγίου καυσίμων και τη διασύνδεση του 
συστήματος με τη Γ ενική Γ ραμματεία Πληροφοριακών 
Συστημάτων. 

Σκοπός της δράσης είναι η αποκατάσταση του αντα¬ 
γωνισμού, ο οποίος είχε στρεβλωθεί εξαιτίας της έλλει¬ 


ψης συστημάτων ακριβούς μέτρησης και καταγραφής 
κατά τη διακίνηση εισερχόμενων και εξερχόμενων πο¬ 
σοτήτων από τα πρατήρια υγρών καύσιμων. 

Η δράση θα υλοποιηθεί με την ενίσχυση των πρατηρι- 
ούχων υγρών καυσίμων για την εγκατάσταση Ολοκλη¬ 
ρωμένου Συστήματος Διαχείρισης Αποθηκών (ΟΣΔΑ), 
προκειμένου να διασφαλίζεται η ορθή μέτρηση του ει¬ 
σερχομένου και εξερχομένου καυσίμου στα στάδια της 
παραλαβής και της πώλησης αντίστοιχα, με παρακολού¬ 
θηση, καταγραφή και σύγκριση (ισοζύγιο) των εξερχο- 
μένων από τις αντλίες με τους εναπομένοντες όγκους 
καυσίμων εντός των δεξαμενών, κατά τη λειτουργία του 
πρατηρίου σε πραγματικό χρόνο. Τα εν λόγω συστή¬ 
ματα θα είναι συνδεδεμένα με πληροφοριακό σύστημα 
του Υπουργείου Οικονομικών για την καταγραφή των 
πραγματικών ποσοτήτων και τιμών πώλησης. 

Άρθρο 2 

Εμπλεκόμενοι φορείς και όργανα 
για τη χορήγηση των ενισχύσεων 
1. Φορέας Υλοποίησης Δράσης 

Ως Φορέας Υλοποίησης της δράσης, κατά την έν¬ 
νοια του αρ. 4 του Ν. 3614/07 κατ’ αντιστοιχία για χρη¬ 
ματοδότηση από αμιγώς εθνικούς πόρους ορίζεται η 
«Κοινωνία της Πληροφορίας Α.Ε.» (ΚτΠ ΑΕ). Ο Φορέας 
Υλοποίησης της δράσης λειτουργεί υπό τον συντονι¬ 
σμό του Υπουργείου Ανάπτυξης, Ανταγωνιστικότητας, 
Υποδομών, Μεταφορών και Δικτύων. Για το σκοπό αυτό 
θα υπογράφει Προγραμματική Συμφωνία μεταξύ του 
Υπουργείου Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων και της Κ.τ.Π. Α.Ε. 

Οι όροι και οι προϋποθέσεις υποστήριξης και δια¬ 
χείρισης της Δράσης θα εξειδικεύονται στην ανωτέρω 
Προγραμματική Συμφωνία. Ενδεικτικά θα αναφέρονταί: 

• Η χρονική διάρκεια. 

• Η καταγραφή των υποχρεώσεων αμφότερων των 
μερών 

• Η διαδικασία και η πηγή χρηματοδότησης (διασφά¬ 
λιση κονδυλίων είτε μέσω υπάρχουσας πίστωσης στο 
Πρόγραμμα Δημοσίων Επενδύσεων στη ΣΑΕ 058/2 του 
Υπουργείου Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων, είτε μέσω εξεύρεσης νέων 
πόρων σε συνεννόηση με τον Υπουργό Οικονομικών). 

• Το κόστος λειτουργίας (προσδιορισμός διαχειρι¬ 
στικού κόστους). Το διαχειριστικό κόστος του Φορέα 
Υλοποίησης της Δράσης, δεν θα υπερβαίνει το 2% του 
συνολικού προϋπολογισμού της Δράσης (συμπεριλαμ¬ 
βανομένων τυχόν κρατήσεων και Φ.Π.Α) και θα υπολο¬ 
γίζεται απολογιστικά στο τέλος κάθε μήνα. 

Τα κόστη λειτουργίας της Δράσης θα εξειδικευτούν 
στην προαναφερόμενη Προγραμματική Συμφωνία και 
θα περιλαμβάνουν ενδεικτικά τα κάτωθι: 

- Κόστος υλοποίησης του Πληροφοριακού Συστήμα¬ 
τος που θα υποστηρίξει τη Δράση. 

- Κόστος λειτουργίας γραφείου υποστήριξης Δυνητι¬ 
κών Τελικών Δικαιούχων (ΗβΙράθεΙή. 

- Αμοιβές επιτροπών αξιολόγησης προτάσεων Δυνη¬ 
τικών Δικαιούχων 

- Αμοιβές επιτροπών διοικητικού ελέγχου 

- Ενέργειες δημοσιότητας 

- Διαχειριστικά κόστη Φορέα Υλοποίησης της Δράσης 

Σε όλα τα παραπάνω ποσά συμπεριλαμβάνεται ο 

Φ.Π.Α. 

• Επιχορήγηση Φορέα Υλοποίησης Δράσης. Η διαδικα¬ 
σία επιχορήγησης του Φορέα Υλοποίησης της Δράσης, 
θα εξειδικευτεί στη σχετική Προγραμματική Συμφωνία. 
Η λήψη της επιχορήγησης θα γίνεται σε μηνιαία βάση 
και ο Φορέας Υλοποίησης της Δράσης, θα πρέπει να 
προσκομίζει συγκεκριμένα δικαιολογητικά πληρωμής, τα 
οποία θα περιλαμβάνουν κατ’ ελάχιστο τα ακόλουθα: 

- Απολογιστική έκθεση με τα μηνιαία λειτουργικά 
κόστη. 

- Απολογιστική έκθεση με τις μηνιαίες εγκεκριμένες 
καταβολές επιχορηγήσεων (η συγκεκριμένη έκθεση θα 
υποβάλλεται στον Κύριο του Έργου εντός του πρώτου 
πενθήμερου του επόμενου μήνα και θα περιέχει το σύνο¬ 
λο των έργων, για τα οποία έχει ολοκληρωθεί επιτυχώς 
ο Διοικητικός Έλεγχος (συμπεριλαμβανομένων και των 
σχετικών πρακτικών των επιτροπών) και έχει εγκριθεί 
από το Διοικητικό Συμβούλιο της ΚτΠ Α.Ε. η καταβολή 
της επιχορήγησης). 

- Φορολογική και ασφαλιστική ενημερότητα του Φο¬ 
ρέα Υλοποίησης της Δράσης. 

- Αντίγραφο ΦΕΚ 3187/Β"/30-11-11 (υπ’ αριθμ. ΔΙΔΚ/ΚτΠ/ 
οικ. 27983 απόφαση του Υφυπουργού Διοικητικής Με¬ 
ταρρύθμισης και Ηλεκτρονικής Διακυβέρνησης) με θέμα 
«Τροποποίηση Καταστατικού της Ανώνυμης Εταιρείας 
"Κοινωνίας της Πληροφορίας ΑΕ” και εκ νέου κωδικο¬ 
ποίησή του». 

- Τιμολόγιο Επιχορήγησης της Κοινωνίας της Πλη¬ 
ροφορίας ΑΕ. 

- Πιστοποιητικό αρμόδιας δικαστικής Αρχής, έκδοσης 
τελευταίου εξαμήνου, από το οποίο να προκύπτει ότι 
ο Φορέας Υλοποίησης της Δράσης δεν τελεί υπό πτώ¬ 
χευση, εκκαθάριση, αναγκαστική διαχείριση, πτωχευτι¬ 
κό συμβιβασμό ή άλλη ανάλογη κατάσταση και επίσης 
ότι δεν τελεί υπό διαδικασία κήρυξης σε πτώχευση ή 
έκδοσης απόφασης αναγκαστικής εκκαθάρισης ή ανα¬ 
γκαστικής διαχείρισης ή πτωχευτικού συμβιβασμού ή 
άλλη ανάλογη διαδικασία. 

- Εξουσιοδότηση ή Πληρεξούσιο για την παραλαβή 
της επιταγής. 

Ο Φορέας Υλοποίησης της Δράσης, θα παρέχει εν¬ 
δεικτικά, τις κάτωθι υπηρεσίες: 

• Ενημέρωση και υποστήριξη των δυνητικών δικαι¬ 
ούχων των ενισχύσεων στη διαδικασία υποβολής των 
προτάσεών τους και ολοκλήρωσης των έργων τους. 

• Παραλαβή και έλεγχο πληρότητας των προτάσεων 
των δυνητικών δικαιούχων των ενισχύσεων. 

• Παρακολούθηση, έλεγχο και πιστοποίηση επενδύ¬ 
σεων ενισχυόμενων επιχειρήσεων. 

• Υλοποίηση των δράσεων μέσω ενός κοινού συστή¬ 
ματος εντύπων και οδηγιών και με την χρήση από δι- 
κτυακή εφαρμογή που θα αναπτύξει και θα λειτουργεί 
η Κοινωνία της Πληροφορίας Α.Ε. (ΚτΠ Α.Ε.). 

• Ενημέρωση των αρμοδίων Αρχών. 

• Υλοποίηση δράσεων δημοσιότητας σε Εθνικό ή το¬ 
πικό Επίπεδο. 

• Δημιουργία, τήρηση και φύλαξη του σχετικού φυσι¬ 
κού αρχείου του συνόλου των επενδυτικών προτάσεων 

2. Φορέας Πρόσκλησης 

Ως φορέας Πρόσκλησης της δράσης ορίζεται η Διεύ¬ 
θυνση Μετρολογίας της Γενικής Γραμματείας Εμπορί¬ 
ου. Ο Φορέας Πρόσκλησης αναλαμβάνει ενδεικτικά τις 
ακόλουθες υποχρεώσεις: 


• Παρέχει στον Φορέα Υλοποίησης όλα τα στοιχεία 
και τις πληροφορίες που συνδέονται με την απρόσκο¬ 
πτη εκτέλεση του έργου του. 

• Κοινοποιεί εγγράφως στον Φορέα Υλοποίησης κάθε 
πληροφορία που, κατά την κρίση του, είναι απαραίτητη 
για την εκπλήρωση του έργου του. 

• Απαντά σε έγγραφα ή ηλεκτρονικά ερωτήματα τα 
οποία υποβάλλονται από τον Φορέα Υλοποίησης. 

• Χορηγεί σύμφωνη γνώμη προς το φορέα χρηματο¬ 
δότησης για την καταβολή της επιχορήγησης. 

3. Φορέας Χρηματοδότησης 

Ως φορέας Χρηματοδότησης της δράσης ορίζεται 
Γ εν. Δ/νση Οικονομικών Υπηρεσιών-Διεύθυνση Οικονο¬ 
μικού της Γ ενικής Γ ραμματείας Εμπορίου. Ο Φορέας 
Χρηματοδότησης υποχρεούται να προβαίνει σε όλες τις 
απαραίτητες ενέργειες για τη διάθεση των απαραίτη¬ 
των κονδυλίων στο λογαριασμό του Φορέα Υλοποίησης 
της Δράσης για την καταβολή των ενισχύσεων προς 
τους Δικαιούχους. 

Για το σκοπό αυτό θα εκδοθεί σχετική απόφαση ορι¬ 
σμού υπολόγου Διαχείρισης του έργου. 

4. Υπογραφή Προγραμματικής Συμφωνίας 

Για την υπογραφή της Προγραμματικής Συμφωνίας, 
εξουσιοδοτείται ο Γ ενικός Γ ραμματέας Εμπορίου . Στέ¬ 
φανος Κομνηνός. 

Αρθρο 3 

Δικαιούχοι - Προϋποθέσεις Συμμετοχή 
των Δυνητικών Δικαιούχων των Ενισχύσεων 

Δικαιούχοι της Ενίσχυσης είναι οι επιχειρήσεις (πρατή¬ 
ρια υγρών καυσίμων) οι οποίες κατά το χρόνο δημοσί¬ 
ευσης της πρόσκλησης υποβολής προτάσεων κατέχουν 
τους Κωδικούς Αριθμούς Δραστηριότητας (ΚΑΔ) που 
ακολουθούν: 

• 47.3: Λιανικό εμπόριο καυσίμων κίνησης σε εξειδι- 
κευμένα καταστήματα. 

• 47.78.85: Λιανικό εμπόριο καύσιμου πετρελαίου οικι¬ 
ακής χρήσης, υγραερίου, άνθρακα και ξυλείας. 

• 47.99.85: Άλλο λιανικό εμπόριο πετρελαίου οικιακής 
χρήσης, υγραερίου, άνθρακα και ξυλείας εκτός κατα¬ 
στημάτων, υπαιθρίων. 

Οι προϋποθέσεις επιλεξιμότητας, οι δυνητικοί δικαιού¬ 
χοι των ενισχύσεων, η διαδικασία υποβολής αιτήσεων, 
το περιεχόμενο του φακέλου υποβολής πρότασης, τα 
απαιτούμενα δικαιολογητικά, οι προϋποθέσεις ένταξης 
και κάθε σχετικό θέμα, θα εξειδικεύονται στο σχετικό 
Οδηγό Υποβολής της Δράσης, που θα εκδώσει ο Φορέας 
Υλοποίησης της δράσης. 

Άρθρο 4 

Προϋπολογισμός Έργου - Ποσό Ενίσχυσης 

Ο συνολικός προϋπολογισμός της Δράσης ανέρχεται 
στα τριάντα εκατομμύρια ευρώ (30.000.000,00 €), ο οποί¬ 
ος θα καλυφθεί από το Πρόγραμμα Δημοσίων Επενδύ¬ 
σεων μέσω της ΣΑΕ 58/2 και τα αντίστοιχα ποσά χρη¬ 
ματοδότησης θα μεταβιβάζονται από το λογαριασμό του 
οικείου έργου Δημοσίων Επενδύσεων του Υπουργείου 
Ανάπτυξης Ανταγωνιστικότητας Υποδομών, Μεταφορών 
και Δικτύων που τηρείται στην Τράπεζα της Ελλάδος. 

Το ύψος της επιχορήγησης θα αντιστοιχεί στον αριθ¬ 
μό των αδειοδοτημένων εγκατεστημένων δεξαμενών 
του πρατηρίου και σύμφωνα με τον ακόλουθο πίνακα 
των κατ’ αποκοπήν ενισχύσεων ανά μονάδα εξοπλισμού. 



18808-18812 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Περιγραφή 

Κατ’ αποκοπή δαπάνη 

Κεντρική Υπολογιστική Μονάδα: 
Η/Υ και απαραίτητο λογισμικό 
συστήματος Εισροών - Εκροών 

1.500,00€ ανά πρατήριο 

Υποσύστημα Αντλιών: 

ΙπΙβΓίαοθδ για τις Αντλίες και 
Λογισμικό Σύνδεσης και Δια¬ 
χείρισης Αντλιών 

1.250,00€ ανά πρατήριο 

Υποσύστημα Δεξαμενών: 
ΟοπΙγοΙΙθγ (κονσόλα) 
Βυθομετρικές ηλεκτρονικές ρά¬ 
βδοι 

500,00€ ανά πρατήριο 
400,00€ ανά δεξαμενή 

ΑυτόματηΈκδοση Φορολογικών 
Αποδείξεων: 

Φορολογικός Μηχανισμός 
ΕΑΦΔΣΣ 

Θερμικός Εκτυπωτής Αποδεί¬ 
ξεων 

300,00€ ανά πρατήριο 
200,00€ ανά πρατήριο 


Οι επιλέξιμες (αποδεκτές) δαπάνες, ο επιχορηγούμε¬ 
νος προϋπολογισμός, και κάθε σχετικό θέμα, θα εξει¬ 
δικεύονται στο σχετικό Οδηγό Υποβολής της Δράσης, 
που θα εκδώσει ο Φορέας Υλοποίησης της δράσης. 

Σημειώνεται ότι αποδεκτές είναι οι δαπάνες, οι οποίες 
έχουν πραγματοποιηθεί μετά την ημερομηνία προκή¬ 
ρυξης της Δράσης. 

Άρθρο 5 

Τρόπος Υλοποίησης Δράσης 

Θέματα αναφορικά με την υποβολή αιτήσεων, την αξι¬ 
ολόγησή και την ένταξή τους στη Δράση, θα εξειδικεύ¬ 
ονται στους Οδηγούς Υλοποίησης και Αξιολόγησης της 
Δράσης. Θέματα αναφορικά με την υλοποίηση της Δρά¬ 
σης, τις διαδικασίες παρακολούθησης, τον διοικητικό 
έλεγχο και την ολοκλήρωση των χρηματοδοτούμενων 
επενδύσεων, θα εξειδικεύονται στον Οδηγό Υλοποίη¬ 
σης της Δράσης. Οι Οδηγοί Υποβολής, Αξιολόγησης και 
Υλοποίησης της Δράσης, θα εκδοθούν από τον Φορέα 
Υλοποίησης της Δράσης. 

Αρθρο 6 

Ενέργειες Δημοσιότητας και Ενημέρωσης 

Ο Φορέας Υλοποίησης της δράσης, οφείλει να προβεί 
στις απαραίτητες ενέργειες δημοσιότητας σύμφωνα με 
το ισχύον θεσμικό πλαίσιο. 

Αρθρο 7 

Τελικές διατάξεις 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2013 

οι ΥΠΟΥΡΓΟΙ 

ΑΝΑΠΤΥΞΗΣ, ΥΦΥΠ. ΑΝΑΠΤΥΞΗΣ, 

ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 

ΜΕΤΑΦΟΡΩΝ ΚΑΙ ΔΙΚΤΥΩΝ ΜΕΤΑΦΟΡΩΝ ΚΑΙ ΔΙΚΤΥΩΝ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΑΘΑΝΑΣΙΟΣ ΣΚΟΡΔΑΣ 
-♦- 

Αριθμ. 341.38/03/20118 (2) 

Καθορισμός εισφοράς για τη συμμετοχή της Ελλάδος 
στη συμφωνία για το δορυφορικό σύστημα έρευνας 
και διάσωσης 003ΡΑ3 - 3ΑΒ3ΑΤ για το έτος 2013. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 3 του Ν. 2013/1992 (Α' 28/27-02-1992) 


«Αποδοχή τροποποιήσεων του Κεφαλαίου I του Πα¬ 
ραρτήματος της διεθνούς σύμβασης «περί ασφαλείας 
της ανθρώπινης ζωής εν θαλασσή, 1974» και άλλες δι¬ 
ατάξεις». 

β) Του Ν. 2362/1995 «Περί Δημοσίου Λογιστικού, 
ελέγχου των δαπανών του Κράτους και άλλες δια¬ 
τάξεις» (Α' 247/27-11-1995) όπως τροποποιήθηκε με το 
Ν. 3871/2010 «Δημοσιονομική Διαχείριση και Ευθύνη» (Α' 
141/17-08-2010). 

γ) Της περίπτωσης και της παραγράφου 1 του άρθρου 
11 του Ν. 3922/2011 «Σύσταση Αρχηγείου Λιμενικού Σώ¬ 
ματος - Ελληνικής Ακτοφυλακής και άλλες διατάξεις» 
(Α' 35/04-03-2011). 

δ) Του Ν. 4095/2012 (Α' 226/15-11-2012) «Κύρωση του 
Κρατικού Προϋπολογισμού και των προϋπολογισμών 
ορισμένων ειδικών ταμείων και υπηρεσιών οικονομικού 
έτους 2013». ε) του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του Π.Δ. 63/2005 (Α' 98 
/22-04-2005). 

στ) Του Π.Δ. 113/2010 «Ανάληψη υποχρεώσεων από 
τους διατάκτες» (Α' 194/22-11-2010). 

ζ) Του άρθρου 5 του Π.Δ. 85/2012 (Α' 141/21-06-2012) 
«Ίδρυση και μετονομασία Υπουργείων, μεταφορά και 
κατάργηση Υπηρεσιών» όπως αντικαταστάθηκε με το 
άρθρο 1 του Π.Δ. 94/2012 (Α'149/17-07-2012) «Τροποποί¬ 
ηση π.δ. 85/2012 «Ίδρυση και μετονομασία Υπουργείων, 
μεταφορά και κατάργηση Υπηρεσιών» και τροποποι¬ 
ήθηκε με το άρθρο 3 του Π.Δ. 98/2012 «Τροποποίηση 
π.δ. 85/2012 «Ίδρυση και μετονομασία Υπουργείων, με¬ 
ταφορά και κατάργηση Υπηρεσιών» (Α'160/10-08-2012) 

η) Της υπ’ αριθμ. Υ 48/09-07-2012 απόφασης Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105/ 
09-07-2012). 

2. Την υπ’ αριθμ. 341.2616-140/01/2013/29-01-2013 απόφαση 
Ανάληψης Υποχρέωσης ΥΝΑ/Α'/ΛΣ- ΕΛΑΚΤ/ΔΙΕΥΘΥΝΣΗΣ 
ΟΙΚΟΝΟΜΙΚΩΝ - ΣΥΝΤΟΝΙΣΜΟΥ ΚΑΙ ΠΑΡΑΚΟΛΟΥΘΗΣΗΣ 
ΣΥΓΧΡΗΜΑΤΟΔΟΤΘΥΜΕΝΩΝ ΠΡΟΓΡΑΜΜΑΤΩΝ (Α/Α11638 
Βιβλίου Εγκρίσεων και Εντολών Πληρωμής ΥΔΕ). 

3. Το υπ’ αριθμ. 623.7-5/2013/289/25-01 -2013 έγγραφο 
ΦΕΣ ΑΛΣ-ΕΛΑΚΤ/ΔΕΔ. 

4. Το γεγονός ότι από τις διατάξεις της παρούσας 
προκαλείται δαπάνη σε βάρος του Κρατικού Προϋπο¬ 
λογισμού ύψους 32.000,00 € περίπου για το τρέχον 
οικονομικό έτος, η οποία θα αντιμετωπιστεί από τις 
πιστώσεις του ΚΑΕ 41/140/2616 «Επιχορηγήσεις, εισφο¬ 
ρές και συνδρομές σε λοιπούς διεθνείς οργανισμούς», 
αποφασίζουμε: 

1. Καθορίζουμε την εισφορά για τη συμμετοχή της 
Ελλάδος στη Συμφωνία για το Δορυφορικό Σύστημα 
Έρευνας και Διάσωσης (Θ03ΡΑ5-3ΑΒ3ΑΤ) για το έτος 
2013 σε σαράντα τρεις χιλιάδες δέκα επτά δολάρια ΗΠΑ 
και εξήντα λεπτά (43.017,60 $) μετατρεπόμενο καθ’ υπο¬ 
λογισμό στο συνολικό ποσό των τριάντα δύο χιλιάδων 
ευρώ (32.000,00 €). 

2. Ισχύς της απόφασης άρχεται από τη δημοσίευση 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Απριλίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΝΑΥΤΙΛΙΑΣ ΚΑΙ ΑΙΓΑΙΟΥ 

ΧΡΗΣΤΟΣ ΣΤΑΪΚΟΥΡΑΣ ΚΩΣΤΗΣ ΜΟΥΣΟΥΡΟΥΛΗΣ 

